Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: felsőoktatásról szóló 1993. évi LXXX. törvény szerinti főiskolai vagy egyetemi szintű
Paragraph Index: 729

7. A mesterképzési szak képzési célja, az elsajátítandó szakmai kompetenciák: A képzés célja olyan szakemberek képzése, akik megszerzett levéltári, történelmi és informatikai ismereteik birtokában képesek minden levéltártípusban önálló levéltárosi feladatokat ellátni, és a szolgáltató levéltár funkcióinak, a társadalomnak a levéltárossal szemben támasztott új igényeinek megfelelni. Képesek biztosítani a hagyományos papír alapú és az új típusú E-iratokban felhalmozott ismeretanyag használatát, tértől és időtől függetlenül. Megfelelő ismeretekkel rendelkeznek tanulmányaik doktori képzés keretében történő folytatásához.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes